என்று, இன்ன பலவும் பன்னி, இரியலுற்று அரற்றுவாளை, 'பொன் துன்னும் புணர் மென் கொங்கைப் பொலன்குழாய்! போரில் என்னைக் கொன்று, உன்னை மீட்பர் கொல், அம் மானிடர்? கொள்க' என்னா, வன் திண் கை எறிந்து நக்கான் - வாழ்க்கைநாள் வறிது வீழ்ப்பான். 80 வாக்கினால் அன்னான் சொல்ல, 'மாயையால் வஞ்ச மான் ஒன்று ஆக்கினாய், ஆக்கி, உன்னை ஆர் உயிர் உண்ணும் கூற்றைப் போக்கினாய்; புகுந்து கொண்டு போகின்றாய்; பொருது நின்னைக் காக்குமா காண்டி ஆயின், கடவல் உன் தேரை' என்றாள். 81